stanford-oval/wikipedia huggingface dataset:
อะยะกะ

บทความนี้เกี่ยวกับนักร้องชาวญี่ปุ่น สำหรับความหมายอื่น ดูที่ อะยะกะ (แก้ความกำกวม)
| อะยะกะ |
| --- | --- |
อะยะกะ
ข้อมูลพื้นฐาน
ชื่อเกิด: อะยะกะ อีดะ 「飯田 絢香」
เกิด: 18 ธันวาคม ค.ศ. 1987
ที่เกิด: ญี่ปุ่น
แนวเพลง: เจ-ป็อป, เจ-ร็อก
อาชีพ: นักร้อง, นักแต่งเพลง, นักดนตรี, โปร์ดิวเซอร์เพลง, นักธุรกิจ
ช่วงปี: ค.ศ. 2006 - ปัจจุบัน
ค่ายเพลง: วอร์เนอร์ มิวสิก

เว็บไซต์: http://www.ayaka.tv/
อะยะกะ (ญี่ปุ่น: 絢香; โรมาจิ: Ayaka) หรือชื่อจริง อะยะกะ อีดะ (ญี่ปุ่น: 飯田 絢香; โรมาจิ: Iida Ayaka; เกิดเมื่อวันที่ 18 ธันวาคม ค.ศ. 1987 ในเมืองโอริงุจิ จังหวัดโอซะกะ ประเทศญี่ปุ่น) เป็นนักร้อง, นักแต่งเพลง, นักดนตรี, โปร์ดิวเซอร์เพลง และนักธุรกิจหญิง ในสังกัดวอร์เนอร์ มิวสิก ประเทศญี่ปุ่น
ประวัติ > ก่อนเข้าสู่วงการบันเทิง

อะยะกะปรากฏตัวเมื่อไม่นานมานี้และตลอดเวลาที่เธอเรียนอยู่ชั้นมัธยมปลายเธอได้ร้องเพลงตามงานโรงเรียนต่าง ๆ โดยคอนเสิร์ตครั้งแรกของเธอได้จัดขึ้นตอนที่เธอเรียนอยู่ชั้นมัธยมปลายปีที่ 2 โดยเธอได้ร้องเพลงของศิลปินชื่อดังมากมายแม้ว่าจะเป็นเพียงแค่คอนเสิร์ตเล็ก ๆ ก็ตาม ต่อมาเธอถูกชักชวนให้ไปเรียนร้องเพลงที่โรงเรียนสอนร้องเพลงในเมืองฟุกุโอะกะ โดยเริ่มจากการฝึกแต่งเพลงขั้นพื้นฐานตลอดจนการเรียนการแต่งเพลงแบบมืออาชีพ
อะยะกะได้เริ่มการแสดงดนตรีท่ามกลางฝูงชนตามสถานที่นัดพบ จนกระทั่งเดือนธันวาคมในปี 2005 เธอได้ร้องเพลงที่ชื่อว่า "มิคาซึกิ" ซึ่งเป็นเพลงประกอบละครเรื่อง "@Human" แม้ว่าจะมีการถ่ายทำมิวสิกวิดีโอเพลงนี้ขึ้นมา แต่ซิงเกิลนี้ก็ไม่ได้ถูกวางจำหน่ายแต่อย่างใดในปีนั้น
ประวัติ > เข้าสู่วงการบันเทิง

ในเดือนมกราคมปี 2006 เธอได้ออกซิงเกิลแรก "I Believe" ซึ่งเป็นเพลงประกอบละครเรื่อง "รอนโดะ" ซึ่งมีสถิติดาวน์โหลดมากกว่า 1 ล้านครั้ง  โดยเป็นอันดับที่ 3 ของซิงเกิลแรกของนักร้องหญิงที่มียอดดาวน์โหลดสูงสุด
ต่อมาในเดือนกุมภาพันธ์ซิงเกิลแรก "I Believe" ได้วางจำหน่าย โดยเปิดตัวที่อันดับที่ 3 ของออริกอนชาร์ต โดยมียอดขายรวม 236,012 แผ่น และในเวอร์ชันภาษาอังกฤษขับร้องโดยมิกิ อันโดะซึ่งใช้ประกอบกีฬาโอลิมปิกฤดูหนาวปี 2006
ซิงเกิลที่ 2 "Melody ~Sounds Real~" ซึ่งจำกัดจำนวนแค่ 5 หมื่นแผ่น แต่กลับเปิดตัวสัปดาห์แรกที่อันดับที่ 14 ของออริกอนชาร์ตด้วยยอดขายแค่ 1 หมื่นแผ่นเท่านั้น แต่ก็สามารถขายได้ถึง 24,000 แผ่น
ซิงเกิลที่ 3 "Real Voice" เป็นเพลงประกอบละครเรื่อง "Suppli" เปิดตัวที่อันดับที่ 11 กับยอดขาย 15,387 แผ่น แต่ก็สามารถทำยอดขายได้มากกว่า 51,000 แผ่นเลยทีเดียว
หนึ่งสัปดาห์ก่อนอัลบั้มแรก "First Message" จะออกวางขาย เธอได้ยกเลิกการวางขายอย่างกะทันหัน  แต่ก็ได้นำซิงเกิล "มิคาซึกิ" ซึ่งเป็นเพลงที่เธอร้องไว้ในปี 2005 ออกวางขายและสามารถเปิดตัวที่อันดับที่ 1 ออริกอนชาร์ตได้สำเร็จและมียอดขายรวมมากกว่า 2 แสนแผ่น
วันที่ 1 พฤศจิกายน อัลบั้มแรก "First Message" ได้วางจำหน่ายโดยเปิดตัวที่อันดับ 1 ออริกอนชาร์ตด้วยยอดขาย 350,580 แผ่น และยังคงอันดับต้น ๆ ของชาร์ตนานถึง 4 สัปดาห์  และอัลบั้มนี้ก็ยังอยู่ในอันดับที่ 13 ของอัลบั้มที่ขายดีในปี 2006  และยอดขายรวมของอัลบั้มนี้ได้มากกว่า 1,003,412 แผ่น
ในปี 2007 เธอได้ออกซิงเกิลคู่กับวงโคบุคุโระ โดยซิงเกิลนี้มีชื่อว่า "Winding Road (綾香xコブクロ)" โดยเปิดตัวที่อันดับ 2 ของออริกอนชาร์ตและมียอดขายมากกว่า 3 แสนแผ่น
วันที่ 4 กรกฎาคม เธอได้ออกซิงเกิล "Jewelry Day" โดยเป็นเพลงประกอบภาพยนตร์เรื่อง "Last Love" โดยเปิดตัวที่อันดับที่ 2 ด้วยยอดขายรวมมากกว่า 6 หมื่นแผ่น และในเดือนกันยายนได้ออกผลงานกับซิงเกิลล่าสุดที่มีชื่อว่า "Why / Clap & Love" ซึ่งเป็นเพลงประกอบเกมชื่อดังอย่าง " Crisis Core: Final Fantasy VII"
วันที่ 7 กรกฎาคม อะยะกะได้ร่วมแสดงคอนเสิร์ตในงานมหกรรมคอนเสิร์ตไลฟ์เอิร์ธเพื่อต้านภัยโลกร้อนที่กรุงโตเกียว ประเทศญี่ปุ่น และในวันสิ้นปี 2007 อะยะกะได้ร่วมงานมหกรรมคอนเสิร์ตขาว-แดงด้วย
ชีวิตส่วนตัว

เมื่อในเดือนกุมพาพันธ์ พ.ศ. 2552 (ค.ศ. 2009) เธอได้ประกาศข่าวว่าเธอได้แต่งงานกับนักแสดงหนุ่มรุ่นพี่อย่าง ฮิโระ มิซึชิม่า (นักแสดงนำจากเรื่อง มาสค์ไรเดอร์คาบูโตะ และ Black Bulter) ในปี ค.ศ. 2009 เธอและสามีฮิโระ มีบุตรสาวด้วยกัน 2 คน คนแรกเกิดเมื่อเดือนมิถุนายน พ.ศ. 2558 (ค.ศ. 2015) ส่วนคนที่ 2 เกิดเมื่อเดือนตุลาคม พ.ศ. 2562 (ค.ศ. 2019)
ปัจจุบันเธอและสามีอาศัยอยู่ที่ โตเกียว และลูกสาวทั้ง 2 ของเธอ
ผลงาน > ซิงเกิล

1st Single "I Believe" 01.02.2006
2nd Single "melody～SOUNDS REAL～" 10.05.2006
3rd Single "Real voice" 19.07.2006
4th Single "Mikazuki (Crescent Moon)" 27.09.2006
5th Single "Jewelry day" 04.07.2007
6th Single "Why / CLAP&LOVE" 05.09.2007
7th Single "Te wo Tsunagō / Ai o Utaō (Let's Hold Hands / Let's Sing Love)" 05.03.2008
8th Single "Okaeri (Welcome Home)" 14.05.2008
9th Single "Yume wo Mikata ni / Koi Kogarete Mita Yume (Allying with Your Dreams / A Dream in Which I Yearned for Love)" 22.04.2009
10th Single "Minna Sora no Shita (Everyone Under the Sky)" 08.07.2009
ผลงาน > ดิจิทัลซิงเกิล

1st Single "For Today" 14.11.2007
ผลงาน > ซิงเกิลเฉพาะกิจ

1st Single "Winding Road (ayaka×Kobukuro)" 28.02.2007
2nd Single "Anata to (ayaka×Kobukuro)" 24.09.2008
ผลงาน > อัลบั้ม

1st Album "First Message" 01.11.2006
2rd Album "Sing to the Sky" 26.06.2008
ผลงาน > เบสต์อัลบั้ม

1st Album "Ayaka's History 2006-2009" 23.09.2009
ผลงาน > ดีวีดี

ayaka Live Tour "First Message" 04.04.2007
MTV Unplugged ayaka DVD+CD,  DVD Only 13.01.2010,  BD Only Only 20.01.2010
แหล่งข้อมูลอื่น

เว็บไซต์อย่างเป็นทางการ
อำเภอนาทวี

| อำเภอนาทวี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Na Thawi
อุทยานแห่งชาติเขาน้ำค้าง
คำขวัญ: เสน่ห์เมืองนาทวี ศรีวัดในวัง มนต์ขลังเขาน้ำค้าง รวยยางพารา เนื้อหนาขนุนทอง ลองกองมีชื่อ เลื่องลือสะเดาเทียม
แผนที่จังหวัดสงขลา เน้นอำเภอนาทวี
พิกัด: 6°44′30″N 100°41′31″E﻿ / ﻿6.74167°N 100.69194°E﻿ / 6.74167; 100.69194
ประเทศ:  ไทย
จังหวัด: สงขลา
พื้นที่
 • ทั้งหมด: 747 ตร.กม. (288 ตร.ไมล์)
ประชากร (2564)
 • ทั้งหมด: 69,546 คน
 • ความหนาแน่น: 93.10 คน/ตร.กม. (241.1 คน/ตร.ไมล์)
รหัสไปรษณีย์ : 90160
รหัสภูมิศาสตร์: 9004
ที่ตั้งที่ว่าการ: ที่ว่าการอำเภอนาทวี หมู่ที่ 1 ตำบลนาทวี อำเภอนาทวี จังหวัดสงขลา 90160
 ส่วนหนึ่งของสารานุกรมประเทศไทย
นาทวี เป็นอำเภอในจังหวัดสงขลา และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย แยกมาเป็นกิ่งอำเภอจากอำเภอจะนะ และตั้งเป็นอำเภอนาทวี เมื่อ พ.ศ. 2499 เป็นที่ตั้งของศาลจังหวัดนาทวีที่มีพื้นที่อำนาจศาลครอบคลุมอำเภอนาทวี สะเดา สะบ้าย้อย เทพา และจะนะ โดยพื้นที่ดังกล่าวยังเคยมีการพิจารณาจัดตั้งเป็นจังหวัดนาทวีอีกด้วย
ประวัติ

อำเภอนาทวี เดิมเป็นที่ตั้งของอำเภอจะนะ จังหวัดสงขลา มีประวัติโดยสังเขปว่า อำเภอจะนะสมัยก่อนเรียกว่าเมืองจะนะ ที่ตั้งเมืองอยู่ที่ตำบลจะโหนง ท้องที่อำเภอจะนะ ต่อมาได้ย้ายที่ตั้งเมืองจะนะ มาตั้งอยู่ที่ตำบลนาทวี ทางด้านทิศตะวันออก ของที่ตั้งที่ว่าการอำเภอนาทวี เมืองจะนะสมัยนั้นเป็นเมืองชั้นตรี มีผู้ปกครองคือขุนศรีสรรพกรรม (นายซ้อน) และต่อมาในสมัยรัชกาลที่ 5 พระบาทสมเด็จพระจุลจอมเกล้าฯ ได้ทรงพระกรุณาโปรดเกล้าฯ สั่งให้ย้ายเมืองจะนะปัจจุบันนี้ เนื่องจากในขณะนั้นที่ตำบลนาทวีการคมนาคมไม่สะดวก
ครั้นเมื่อได้มีประกาศใช้ พ.ร.บ.ปกครองท้องที่ พ.ศ. 2475 แล้ว จึงได้เปลี่ยนเมืองจะนะเป็น "อำเภอจะนะ" และยกฐานะท้องที่ตำบลนาทวีซึ่งเป็นที่ตั้งเมืองจะนะเดิมรวมท้องที่ตำบลใกล้เคียงเป็น "กิ่งอำเภอนาทวี" ขึ้นอยู่กับอำเภอจะนะและประกาศเป็นอำเภอในเวลาต่อมา
วันที่ 1 มิถุนายน 2490 ตั้งตำบลฉาง แยกออกจากตำบลนาทวี ตั้งตำบลคลองทราย แยกออกจากตำบลนาหมอศรี ตั้งตำบลท่าประดู่ แยกออกจากตำบลปลักหนู ตั้งตำบลสะท้อน แยกออกจากตำบลทับช้าง
วันที่ 6 มิถุนายน 2499 ยกฐานะจากกิ่งอำเภอนาทวี อำเภอจะนะ เป็น อำเภอนาทวี
วันที่ 24 กันยายน 2499 จัดตั้งสุขาภิบาลนาทวี ในท้องที่บางส่วนของตำบลนาทวี
วันที่ 24 พฤษภาคม 2520 โอนพื้นที่หมู่ 7 (ในขณะนั้น) ของตำบลประกอบ ไปตั้งเป็นหมู่ 9 ของตำบลสะท้อน
วันที่ 1 กรกฎาคม 2523 ตั้งตำบลคลองกวาง แยกออกจากตำบลปลักหนู
วันที่ 18 มิถุนายน 2535 เปลี่ยนแปลงเขตสุขาภิบาลนาทวี เพื่อความเหมาะสมในการบริหารกิจการและการทะนุบำรุงท้องถิ่น
วันที่ 25 พฤษภาคม 2542 ยกฐานะจากสุขาภิบาลนาทวี เป็นเทศบาลตำบลนาทวี
ที่ตั้งและอาณาเขต

อำเภอนาทวีมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหาดใหญ่และอำเภอจะนะ
ทิศตะวันออก ติดต่อกับอำเภอเทพาและอำเภอสะบ้าย้อย
ทิศใต้ ติดต่อกับรัฐเกอดะฮ์ (ประเทศมาเลเซีย)
ทิศตะวันตก ติดต่อกับอำเภอสะเดา
การแบ่งเขตการปกครอง > การปกครองท้องที่

อำเภอนาทวีแบ่งพื้นที่การปกครองออกเป็น 10 ตำบล 92 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | นาทวี |  | (Na Thawi) |  |  |  | 17 หมู่บ้าน |
| 2. | ฉาง |  | (Chang) |  |  |  | 9 หมู่บ้าน |
| 3. | นาหมอศรี |  | (Na Mo Si) |  |  |  | 8 หมู่บ้าน |
| 4. | คลองทราย |  | (Khlong Sai) |  |  |  | 8 หมู่บ้าน |
| 5. | ปลักหนู |  | (Plak Nu) |  |  |  | 7 หมู่บ้าน |
| 6. | ท่าประดู่ |  | (Tha Pradu) |  |  |  | 9 หมู่บ้าน |
| 7. | สะท้อน |  | (Sathon) |  |  |  | 10 หมู่บ้าน |
| 8. | ทับช้าง |  | (Thap Chang) |  |  |  | 10 หมู่บ้าน |
| 9. | ประกอบ |  | (Prakop) |  |  |  | 7 หมู่บ้าน |
| 10. | คลองกวาง |  | (Khlong Kwang) |  |  |  | 7 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอนาทวีประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลนาทวี ครอบคลุมพื้นที่บางส่วนของตำบลนาทวี
เทศบาลตำบลนาทวีนอก ครอบคลุมพื้นที่ตำบลนาทวี (เฉพาะนอกเขตเทศบาลตำบลนาทวี)
องค์การบริหารส่วนตำบลฉาง ครอบคลุมพื้นที่ตำบลฉางทั้งตำบล
องค์การบริหารส่วนตำบลนาหมอศรี ครอบคลุมพื้นที่ตำบลนาหมอศรีทั้งตำบล
องค์การบริหารส่วนตำบลคลองทราย ครอบคลุมพื้นที่ตำบลคลองทรายทั้งตำบล
องค์การบริหารส่วนตำบลปลักหนู ครอบคลุมพื้นที่ตำบลปลักหนูทั้งตำบล
องค์การบริหารส่วนตำบลท่าประดู่ ครอบคลุมพื้นที่ตำบลท่าประดู่ทั้งตำบล
องค์การบริหารส่วนตำบลสะท้อน ครอบคลุมพื้นที่ตำบลสะท้อนทั้งตำบล
องค์การบริหารส่วนตำบลทับช้าง ครอบคลุมพื้นที่ตำบลทับช้างทั้งตำบล
องค์การบริหารส่วนตำบลประกอบ ครอบคลุมพื้นที่ตำบลประกอบทั้งตำบล
องค์การบริหารส่วนตำบลคลองกวาง ครอบคลุมพื้นที่ตำบลคลองกวางทั้งตำบล
สถานที่ท่องเที่ยว

สถานที่ท่องเที่ยวที่สำคัญคือ อุทยานแห่งชาติเขาน้ำค้าง ซึ่งมีสถานที่พักผ่อนหย่อนใจทางธรรมชาติและสถานที่สำคัญทางประวัติศาสตร์ คือ อุโมงค์ของอดีตโจรคอมมิวนิสต์
แหล่งข้อมูลอื่น

ราชกิจจานุเบกษาไทย
6°38′19″N 100°40′53″E﻿ / ﻿6.63849°N 100.68146°E﻿ / 6.63849; 100.68146
แผนที่และภาพถ่ายทางอากาศของ อำเภอนาทวี
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
ปลากระเบนลายแมลงวัน

| ปลากระเบนลายแมลงวัน |
| --- | --- |

ปลาที่ถูกตกได้ด้วยเบ็ด
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Batoidea
อันดับ:: Myliobatiformes
วงศ์:: Dasyatidae
สกุล:: Himantura
สปีชีส์:: H.  uarnak
ชื่อทวินาม
Himantura uarnak (Forsskål, 1775) หรือ (Gmelin, 1789)


แผนที่แสดงการกระจายพันธุ์
ชื่อพ้อง
 Raia scherit Bonnaterre, 1788   Raja uarnak Gmelin, 1789   Raja sephen var. uarnak Forsskål, 1775   Raja uarnata Walbaum, 1792   Trygon maculata Kuhl & van Hasselt in Bleeker, 1852   Trygon punctata Günther, 1870
สำหรับปลาน้ำจืด ดูที่ ปลากระเบนลายเสือ
สำหรับปลากระเบนอีกชนิดหนึ่ง ดูที่ ปลากระเบนแมลงวัน
ปลากระเบนลายแมลงวัน หรือ ปลากระเบนลายเสือ หรือ ปลากระเบนเสือดาว (อังกฤษ: Reticulate whipray, Honeycomb whipray) เป็นปลากระเบนชนิดหนึ่ง มีชื่อวิทยาศาสตร์ว่า Himantura uarnak อยู่ในวงศ์ Dasyatidae
มีรูปร่างเหมือนกับปลาชนิดอื่นที่อยู่ในสกุล Himantura เช่นเดียวกัน มีจุดเด่นอยู่ที่ลวดลายของลำตัวด้านบนที่เป็นจุดดำบนสีพื้นสีเหลืองหรือสีน้ำตาลที่เหมือนกับลายของเสือดาว จะงอยปากแหลม  ขณะที่ปลายังเล็กอยู่ ลวดลายเหล่านี้จะแตกออกเป็นแขนงเหมือนลายของตาข่าย และจะงอยปากไม่แหลมเหมือนปลาที่โต ขอบครีบทั้งสองข้างป้าน
มีขนาดโตเต็มที่กว้างได้ถึง 2 เมตร น้ำหนักเต็มที่ได้ถึง 200 กิโลกรัม พบกระจายพันธุ์ในชายฝั่งตามแนวปะการังของอินโด-แปซิฟิก ชายฝั่งของแอฟริกาตะวันออก,แอฟริกาใต้ ทะเลแดง อ่าวเปอร์เซีย อ่าวไทย และออสเตรเลีย บางครั้งอาจเข้ามาหากินในบริเวณปากแม่น้ำที่เป็นน้ำกร่อยได้อีกด้วย สามารถดำน้ำได้ลึกถึง 50 เมตร
ปลากระเบนลายแมลงวันนี้ ถือเป็นต้นแบบของปลาในสกุล Himantura โดยถือเป็นปลาที่ทำให้นักมีนวิทยาทำการแยกสกุลออกจากปลาในสกุล Pastinachus (ซึ่งในขณะนั้นยังคงใช้ชื่อสกุลว่า Raja)
เป็นปลากระเบนอีกชนิดหนึ่งที่มีความสวยงาม จึงทำให้นิยมเลี้ยงกันในพิพิธภัณฑ์สัตว์น้ำต่าง ๆ อาทิ สถานแสดงพันธุ์สัตว์น้ำสวนสัตว์เชียงใหม่ จังหวัดเชียงใหม่ หรือ พิพิธภัณฑ์สัตว์น้ำดาวน์ทาวน์ โคโลราโด ในเดนเวอร์ รัฐโคโลราโด สหรัฐอเมริกา เป็นต้น
แหล่งข้อมูลอื่น

รูปและข้อมูลจาก Fishbase.org
เขาไม่ใช่ผม

| เขาไม่ใช่ผม |
| --- | --- |
โปสเตอร์โปรโมทอย่างเป็นทางการ
ประเภท:   แอ็คชัน  บอยส์เลิฟ 
เค้าโครงจาก: NOT ME เด็กถ่อยรักจริง โดย +++saisioo+++
กำกับโดย: อนุชา บุญยวรรธนะ
แสดงนำ: อรรถพันธ์ พูลสวัสดิ์ จุมพล อดุลกิตติพร
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 14
การผลิต
ความยาวตอน: 40-50 นาที
บริษัทผู้ผลิต: จีเอ็มเอ็มทีวี
ออกอากาศ
เครือข่าย: จีเอ็มเอ็ม 25 เอไอเอส เพลย์
ออกอากาศ: 12 ธันวาคม 2564 (2021-12-12) – 20 มีนาคม 2565 (2022-03-20)
เขาไม่ใช่ผม ( อังกฤษ: Not Me The Series)เป็นละครชุดทางโทรทัศน์แนว แอ็คชัน ของไทย นำแสดงโดย จุมพล อดุลกิตติพร (ออฟ) และ อรรถพันธ์ พูลสวัสดิ์ (กัน)เนื้อเรื่องเกี่ยวกับไวท์ที่ปลอมตัวเป็นพี่ชายฝาแฝดอย่างแบล็ค เพื่อค้นหาว่าใครทรยศและทำร้ายร่างกายพี่ชายของเขาและทำให้อยู่ในอาการโคม่า
กำกับการแสดงโดยอนุชา บุญยวรรธนะ (นุชชี่) และอำนวยการผลิตโดย จีเอ็มเอ็มทีวี ซีรีส์นี้เป็นหนึ่งในซีรีส์ทางโทรทัศน์ในปี 2564 ที่เปิดตัวขึ้นในงาน "GMMTV 2021: The New Decade Begins" ในวันที่ 3 ธันวาคม 2563 ออกอากาศทุกวันอาทิตย์ เวลา 20:30 น. (ตามเวลาไทย) ทาง จีเอ็มเอ็ม 25 (แทนที่การฉายซ้ำในวันอาทิตย์ของ อยากเห็นท้องฟ้าเป็นอย่างวันนั้น) และแพลตฟอร์มสตรีมมิ่ง เอไอเอส เพลย์ พร้อมกันตัวอย่างอย่างเป็นทางการได้รับการปล่อยตัวเมื่อวันที่ 29 พฤศจิกายน พ.ศ. 2564 พร้อมกับนักแสดงและตัวละครอย่างเป็นทางการ
เรื่องย่อ

แบล็คและไวท์ (อรรถพันธ์ พูลสวัสดิ์) เป็นฝาแฝดที่มีความสัมพันธ์กันอย่างแน่นแฟ้นอย่างน่าประหลาด แต่ถึงอย่างนั้นพ่อได้พาไวท์ไปอยู่ที่ต่างประเทศหลังจากที่หย่าร้างกับแม่ของทั้งสองคน ทำให้ต้องแยกกันอยู่ ไวท์เติบโตที่ต่างประเทศและไม่เคยกลับมาที่ประเทศไทยเลยตลอดสิบห้าปีที่ผ่านมา จนเขาได้กลับมาไทยในที่สุดหลังจากพ่อของเขาเกษียณอายุราชการ ไวท์ถูกส่งตัวเข้าโรงพยบาลในวันหนึ่งเนื่องจากความผิดปกติในขณะที่เขากำลังรับประทานอาหาร ทำให้ไวท์รู้สึกถึงลางสังหรณ์ที่ไม่ดี ต่อมาเข้าได้รับสายจากต๊อด (หฤษฎ์ ชีวการุณ) เพื่อนสมัยเด็ก บอกกับเขาว่าฝาแฝดของเขาถูกทำร้ายจนอาการโคม่า ไวท์ต้องการตามหาคนที่ทำร้ายพี่ชายของเขา ต๊อดได้เล่าเรื่องราวที่ผ่านรวมไปถึงเรื่องที่แบล็กเป็นแก๊งมอเตอร์ไซค์ที่ไม่สนใจชีวิต
ไวท์ตัดสินใจปลอมตัวเป็นแบล็ค เข้าไปอยู่ในแก๊งเพื่อนสนิทของแบล็ค ซึ่งประกอบไปด้วยฌอห์ณ (จุมพล อดุลกิตติพร), แกรม (ธนัชชัย วิจิตรวงศ์ทอง) และหยก (คณพันธ์ ปุ้ยตระกูล) ที่ไวท์สงสัยว่าหนึ่งในนี้คือคนที่ทำร้ายแบล็ค ทั้งหมดชอบรวมตัวกันอยู่ที่อยู่ของกุมภา (พรหมพิริยะ ทองพุทธรักษ์) ไวท์พยายามตามหาคนที่คิดว่าน่าจะเกลียดแบล็คมากที่สุด แต่เขากลับพบว่าทุกคนต่างเกลียดแบล็คแม้จะเป็นเพื่อนสนิทที่อยู่ในแก๊งเดียวกัน ไวท์เริ่มไม่แน่ใจเกี่ยวกับตัวตนของแบล็ค ความสับสนในใจของแบล็คทำให้ฌอห์ณเริ่มสงสัยและจับพิรุธของไวท์เมื่ออยู่ด้วยกัน ฌอห์ณไม่ถูกกับแบล็คมาตลอดเนื่องจากแบล็คไม่ค่อยไว้ใจและใส่ใจคนอื่น แตกต่างจากแบล็คตอนนี้ที่ตรงกันข้ามทุกอย่าง ทำให้ฌอห์ณรู้สึกหงุดหงิงที่ดันไปมีความรู้สึกกับแบล็ค
นักแสดงและบทบาท > นักแสดงหลัก

อรรถพันธ์ พูลสวัสดิ์ (กัน) รับบท ไวท์/แบล็ค
จุมพล อดุลกิตติพร (ออฟ) รับบท ฌอห์ณ
นักแสดงและบทบาท > นักแสดงสมทบ

ธนัชชัย วิจิตรวงศ์ทอง (ม่อน) รับบท แกรม
คณพันธ์ ปุ้ยตระกูล (เฟิร์ส) รับบท หยก
หฤษฎ์ ชีวการุณ (ซิง) รับบท ต๊อด
กวิน แคสกี้ (ฟลุ๊ค) รับบท แดน
พรหมพิริยะ ทองพุทธรักษ์ (ปาแปง) รับบท กุมภา
รชานันท์ มหาวรรณ์ (ฟิล์ม) รับบท ยูจีน
ภาสิดี เพชรสุธี (ลูกจัน) รับบท นะโม
เรตติง > เรตติงรายการโทรทัศน์ในไทย

ในตารางด้านล่างสีน้ำเงิน แสดงถึงเรตติงที่ต่ำที่สุด และ สีแดง แสดงถึงเรตติงที่สูงที่สุด
| ตอนที่ | เวลาออกอากาศ (UTC+07:00) | วันที่ออกอากาศ | ค่าเฉลี่ย | อ้างอิง |
| --- | --- | --- | --- | --- |
| 1 | ทุกวันอาทิตย์,20:30 น. | 12 ธันวาคม พ.ศ.2564 | 0.143% |  |
| 2 | ทุกวันอาทิตย์,20:30 น. | 19 ธันวาคม พ.ศ.2564 | 0.092% |  |
| 3 | ทุกวันอาทิตย์,20:30 น. | 26 ธันวาคม พ.ศ.2564 | 0.101% |  |
| 4 | ทุกวันอาทิตย์,20:30 น. | 9 มกราคม พ.ศ.2565 | 0.2% |  |
| 5 | ทุกวันอาทิตย์,20:30 น. | 16 มกราคม พ.ศ.2565 | 0.2% |  |
| 6 | ทุกวันอาทิตย์,20:30 น. | 23 มกราคม พ.ศ.2565 | 0.102% |  |
| 7 | ทุกวันอาทิตย์,20:30 น. | 30 มกราคม พ.ศ.2565 | 0.150% |  |
| 8 | ทุกวันอาทิตย์,20:30 น. | 6 กุมภาพันธ์ พ.ศ.2565 | 0.065% |  |
| 9 | ทุกวันอาทิตย์,20:30 น. | 13 กุมภาพันธ์ พ.ศ.2565 | 0.088% |  |
| 10 | ทุกวันอาทิตย์,20:30 น. | 20 กุมภาพันธ์ พ.ศ.2565 | 0.147% |  |
| 11 | ทุกวันอาทิตย์,20:30 น. | 27 กุมภาพันธ์ พ.ศ.2565 | 0.052% |  |
| 12 | ทุกวันอาทิตย์,20:30 น. | 6 มีนาคม พ.ศ.2565 | 0.167% |  |
| 13 | ทุกวันอาทิตย์,20:30 น. | 13 มีนาคม พ.ศ.2565 | 0.162% |  |
| 14 | ทุกวันอาทิตย์,20:30 น. | 20 มีนาคม พ.ศ.2565 | 0.098% |  |
| ค่าเฉลี่ยรวม | ค่าเฉลี่ยรวม | ค่าเฉลี่ยรวม | 0.126% | 0.126% |
^1 อิงจากค่าเฉลี่ยในแต่ละตอนรวมกัน
เพลงประกอบซีรีส์

| ชื่อเพลง | ศิลปิน | อ้างอิง |
| --- | --- | --- |
| NOT ME | เอกวินทร์ ชัยอรรถ (แกงส้ม) |  |
| เขาข้างตัวเอง (MY SIDE) | อรรถพันธ์ พูลสวัสดิ์ (กัน) จุมพล อดุลกิตติพร (ออฟ) |  |
การออกอากาศในต่างประเทศ

ฟิลิปปินส์ – เป็นหนึ่งในห้าซีรีส์ที่จีเอ็มเอ็มทีวีจำหน่ายลิขสิทธิ์ให้กับเอบีเอส-ซีบีเอ็น คอร์ปเปอร์เรชัน หลังจากประสบความสำเร็จในการออกอากาศซีรีส์ที่ซื้อลิขสิทธิ์จากจีเอ็มเอ็มจำนวน 8 เรื่อง และประกาศสิทธิ์ให้ดรีมสแคป เอนเตอร์เท็นเมนต์ เมื่อวันที่ 28 มิถุนายน พ.ศ.2564
รางวัลและการเสนอชื่อเข้าชิง

| ปี | รางวัล | สาขารางวัล | ผู้ได้รับการเสนอชื่อเข้าชิง | ผลการตัดสิน | อ้างอิง |
| --- | --- | --- | --- | --- | --- |
| 2565 | ContentAsia Award 2022 | Best LGBTQ+ Programme made in Asia | เขา...ไม่ใช่ผม | เสนอชื่อเข้าชิง |  |
แหล่งข้อมูลอื่น

เขา...ไม่ใช่ผม ที่ เว็บไซต์อย่างเป็นทางการของจีเอ็มเอ็มทีวี
เขา...ไม่ใช่ผม ที่ เอไอเอส เพลย์
เขา...ไม่ใช่ผม ที่อินเทอร์เน็ตมูวีเดตาเบส
สอาด ปิยวรรณ

| สอาด ปิยวรรณม> ป.ช., ม.ว.ม. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531
นายกรัฐมนตรี: พลเอกเปรม ติณสูลานนท์
ก่อนหน้า: พิภพ อะสีติรัตน์
ถัดไป: พลตำรวจโท จำรัส มังคลารัตน์
รองประธานสภาผู้แทนราษฎร
ดำรงตำแหน่ง 22 พฤษภาคม 2523 – 19 มีนาคม 2526
ก่อนหน้า: มงคล สุคนธขจร
ถัดไป: สมรรค ศิริจันทร์
รัฐมนตรีประจำสำนักนายกรัฐมนตรี
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอกชาติชาย ชุณหะวัณ
 
ข้อมูลส่วนบุคคล
เกิด: 24 ธันวาคม พ.ศ. 2469 อำเภอเถิน จังหวัดลำปาง
เสียชีวิต: 14 เมษายน พ.ศ. 2556 (86 ปี) กรุงเทพมหานคร
พรรคการเมือง: พรรคชาติไทย
การเข้าร่วม พรรคการเมืองอื่น: พรรคสามัคคีธรรม
คู่สมรส: คุณหญิงพรรณี ปิยวรรณ

สอาด ปิยวรรณ เป็นอดีตรองประธานสภาผู้แทนราษฎร อดีตรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ อดีตรัฐมนตรีประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ อดีตรองหัวหน้าพรรคชาติไทยและพรรคสามัคคีธรรม และเป็นอดีตสมาชิกสภาผู้แทนราษฎรจังหวัดลำปาง 6 สมัย
ประวัติ

สอาด ปิยวรรณ เกิดเมื่อวันที่ 24 ธันวาคม พ.ศ. 2469 ที่อำเภอเถิน จังหวัดลำปาง เป็นบุตรคนที่ 4 ของคำสุก และจันทร์ทิพย์ ปิยวรรณ มีพี่น้อง 4 คน จบการศึกษาชั้นมัธยมศึกษาจากโรงเรียนบุญวาทย์วิทยาลัย จังหวัดลำปาง สำเร็จการศึกษาระดับปริญญาตรีจาก 3 สถาบัน คือ นิติศาสตรบัณฑิต จากมหาวิทยาลัยศรีปทุม รัฐศาสตรบัณฑิต จากมหาวิทยาลัยรามคำแหง และเศรษฐศาสตรบัณฑิต จากประเทศสหรัฐอเมริกา รวมทั้งสำเร็จการศึกษาระดับปริญญาโท-เอก สาขารัฐศาสตร์ จากประเทศสหรัฐอเมริกา
การทำงาน

สอาด ปิยวรรณ เป็นนักธุรกิจตันแทนจำหน่ายรถบรรทุก ต่อมาหันมาทำงานการเมืองเป็นกรรมการบริหารพรรคสหภูมิ และเป็นสมาชิกสภาจังหวัดลำปาง 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมาชิกสภาผู้แทนราษฎรเป็นสมัยแรก สังกัดพรรคแรงงาน ซึ่งเขาเป็นเลขาธิการพรรค ต่อจากนั้นเขาได้รับเลือกตั้งต่อเนื่องอีก 5 สมัย
สอาด ปิยวรรณ ได้รับแต่งตั้งเป็นประธานกรรมาธิการพิจารณาเปิดเผยรายงานการประชุมลับ ในสภาผู้แทนราษฎรไทย ชุดที่ 11 เป็นรองประธานสภาผู้แทนราษฎร และเป็นรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ เมื่อปี พ.ศ. 2529 และเป็นรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ เมื่อปี พ.ศ. 2533
สอาด ปิยวรรณ ได้ลาออกจากพรรคชาติไทย และในวันที่ 3 มกราคม พ.ศ. 2535 เขาได้ร่วมก่อตั้งพรรคสามัคคีธรรมและดำรงตำแหน่งเป็นรองหัวหน้าพรรคในคณะกรรมการบริหารพรรคชุดแรก ต่อมาในวันที่ 10 สิงหาคม พ.ศ. 2535 เขาได้ลาออกจากพรรคเทิดไท และยุติบทบาททางการเมือง หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การทำงาน > สมาชิกสภาผู้แทนราษฎร

ดร.สอาด ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำปาง สังกัดพรรคแรงงาน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำปาง สังกัดพรรคแรงงาน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดลำปาง สังกัดพรรคชาติไทย
ถึงแก่อนิจกรรม

สอาด ปิยวรรณ เสียชีวิตจากอาการติดเชื้อในลำไส้ ที่โรงพยาบาลวิชัยยุทธ เมื่อวันที่ 14 เมษายน พ.ศ. 2556
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมานฉันท์ ชมภูเทพ

| สมานฉันท์ ชมภูเทพม> ป.ช., ม.ว.ม. |
| --- | --- |

นายกองค์การบริหารส่วนจังหวัดลำพูน
ดำรงตำแหน่ง 14 มีนาคม พ.ศ. 2547 – 13 มีนาคม พ.ศ. 2551
ถัดไป: ทรงชัย วงศ์สวัสดิ์
 
ข้อมูลส่วนบุคคล
เกิด: สมาน ชมพูเทพ 25 เมษายน พ.ศ. 2486 อำเภอบ้านโฮ่ง จังหวัดลำพูน ประเทศไทย
เสียชีวิต: 15 มิถุนายน พ.ศ. 2557 (71 ปี) อำเภอเมืองลำพูน จังหวัดลำพูน
พรรคการเมือง: กิจสังคม (2518–2519, 2526–2529)   ธรรมสังคม (2519)   รวมไทย (2529–2531)   เอกภาพ (2531–2535)   ความหวังใหม่ (2535)   ชาติพัฒนา (2531–2535)   ประชาธิปัตย์ (2535–2557)
คู่สมรส: สวลี นิติธรรม

สมานฉันท์ ชมภูเทพ (25 เมษายน พ.ศ. 2486 - 15 มิถุนายน พ.ศ. 2557) อดีตนายกองค์การบริหารส่วนจังหวัดลำพูน และอดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ เป็นที่รู้จักในนาม "หนานหล้า" เขาได้รับฉายา "ศรีธนญชัยเมืองเหนือ"
ประวัติ

สมานฉันท์ หรือ สมาน ชมภูเทพ (หนานหล้า) เกิดเมื่อวันที่ 25 เมษายน พ.ศ. 2486 ที่บ้านป่าป๋วย หมู่ที่ 3 ตำบลบ้านโฮ่ง อำเภอบ้านโฮ่ง จังหวัดลำพูน เป็นบุตรของนายทา นางคำมูล ชมภูเทพ พี่น้องร่วมบิดา-มารดาทั้งหมด 9 คน โดยเขาเป็นบุตรคนสุดท้อง บิดาเป็นผู้นำชุมชนในหมู่บ้าน  ครอบครัวทำไร่ทำนา ช่วงชีวิตในวัยเยาว์มีฐานะทางครอบครัวอยู่ในขั้นยากจน การศึกษาขั้นเริ่มแรกได้อาศัยการศึกษาที่วัดเป็นหลักโดยอาศัยอยู่กับพี่ชายซึ่งเป็นเจ้าอาวาสวัดป่าป๋วย ต่อมาทางบิดาได้ฝากอาศัยอยู่คุ้มของเจ้าวรทัศน์ ณ ลำพูน และศึกษาต่อที่โรงเรียนเมธีวุฒิกร ไม่นานจึงลาออกจากโรงเรียนและออกจากคุ้มเจ้า มาศึกษาต่อที่โรงเรียนช่างไม้ (ปัจจุบันคือวิทยาลัยเทคนิคลำพูน) และเป็นประธานนักเรียน และสำเร็จการศึกษาจากที่นั่น
จากนั้นได้เข้าศึกษาต่อระดับปริญญาตรีด้านการบริหารธุรกิจ จากมหาวิทยาลัยหอการค้าไทย ปริญญาโทรัฐประศาสนศาสตร์ จากมหาวิทยาลัยนานาชาติแสตมฟอร์ด และสำเร็จการศึกษาระดับปริญญาเอก สาขาการบริหารองค์การภาครัฐและเอกชน จากวิทยาลัยบริหารศาสตร์ มหาวิทยาลัยแม่โจ้
ด้านชีวิตครอบครัว สมรสกับ สวลี นิติธรรม คณบดีคณะภาษาและการสื่อสาร สถาบันบัณฑิตพัฒนบริหารศาสตร์ (NIDA) มีบุตร-ธิดา 2 คน โดยมีบุตรชายเป็นนักการเมือง คือ นายณัฐกานต์ ชมภูเทพ ผู้สมัครสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ ในการเลือกตั้ง พ.ศ. 2550 แต่ไม่ได้รับการเลือกตั้ง
งานการเมือง

สมานฉันท์ ชมภูเทพ เป็นสมาชิกสภาผู้แทนราษฎรจังหวัดลำพูน 7 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคกิจสังคม และได้รับเลือกตั้งติดต่อกันรวม 4 สมัย ต่อมาในการเลือกตั้ง พ.ศ. 2529 เป็นสมัยแรกที่สอบตก ต่อจากนั้นก็ได้รับเลือกตั้ง 3 สมัยติดต่อกัน คือ ในปี พ.ศ. 2531 สังกัดพรรคเอกภาพ และการเลือกตั้ง พ.ศ. 2535 ทั้ง 2 ครั้ง สังกัดพรรคความหวังใหม่ และพรรคชาติพัฒนาตามลำดับ จากนั้นจึงได้ย้ายมาสังกัดพรรคประชาธิปัตย์ แต่ก็ไม่ได้รับเลือกตั้ง
ต่อมาจึงได้หันมาสมัครรับเลือกตั้งเป็นนายกองค์การบริหารส่วนจังหวัดลำพูน โดยสามารถเอาชนะผู้สมัครที่ได้รับการสนับสนุนพรรคไทยรักไทย คือ มนตรี ด่านไพบูลย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งอีกครั้ง ในสังกัดพรรคประชาธิปัตย์ โดยมีอภิสิทธิ์ เวชชาชีวะ ลงพื้นที่ช่วยหาเสียง แต่ไม่ได้รับเลือกตั้ง โดยแพ้ให้กับนายสงวน พงษ์มณี จากพรรคเพื่อไทย
เมื่อวันที่ 29 มกราคม 2556 คณะกรรมการป้องกันและปราบปรามการทุจริตแห่งชาติ (ป.ป.ช.) มีมติชี้มูลความผิดเขาโดยป.ป.ช. ส่งรายงาน เอกสาร และความเห็นไปยัง อัยการสูงสุด เพื่อดำเนินคดีอาญา ตาม พ.ร.บ.ประกอบรัฐธรรมนูญฯ พ.ศ. 2542 มาตรา 97 นายสมาน ชมพูเทพ” เมื่อครั้งดำรงตำแหน่ง นายกองค์การบริหารส่วนจังหวัดลำพูน กรณีเรียก รับ เงินเป็นค่าตอบแทน ในการจัดซื้อโปรแกรมสื่อการเรียนการสอน มัลติมิเดีย ด้วยระบบอิเล็กทรอนิกส์ e - Learning เฉลิมพระเกียรติ โดยวิธีพิเศษ จากมูลนิธิ 5 ธันวามหาราช ครั้งที่ 1
เมื่อเดือน กรกฎาคม พ.ศ. 2558 คณะกรรมการป้องกันและปราบปรามการทุจริตแห่งชาติ (ป.ป.ช.) มีมติชี้มูลความผิดนายสมาน หรือสมาฉันท์ ชมพูเทพ เมื่อครั้งดำรงตำแหน่งนายกองค์การบริหารส่วนจังหวัด (อบจ.) ลำพูน กับพวก กรณีกล่าวหาดำเนินการขุดลอกร่องน้ำทางเรือเดินในแม่น้ำปิงโดยไม่ชอบ และผู้ว่าราชการจังหวัดรู้ว่า อบจ.ลำพูน กระทำโดยไม่ชอบด้วยหน้าที่ ไม่แต่งตั้งคณะกรรมการสอบสวนเพื่อทำการสอบสวนตามอำนาจหน้าที่ที่บัญญัติไว้ใน พ.ร.บ.องค์การบริหารส่วนจังหวัด พ.ศ. 2550